**19ο Διεθνές Φεστιβάλ Κλασικής Μουσικής Κυκλάδων**

**12 – 19 Αυγούστου 2023**

**Ερμούπολη, Σύρος**

Το Διεθνές Φεστιβάλ Κλασικής Μουσικής Κυκλάδων συνεχίζει για 19η χρονιά στην πρωτεύουσα των Κυκλάδων, τη μαγευτική Ερμούπολη της Σύρου, με μία σειρά πέντε μοναδικών συναυλιών από τις **12 έως τις 19 Αυγούστου 2023**, υπό την καλλιτεχνική επιμέλεια του βιολονίστα Γιάννου Μαργαζιώτη.

Το Διεθνές Φεστιβάλ Κλασικής Μουσικής Κυκλάδων που ξεκίνησε το 2004 και διοργανώνεται έκτοτε από το Δίκτυο Κλασσικής Μουσικής ΑΜΚΕ, υπό την οργανωτική επιμέλεια των μελών του Φώτη Καραγιαννόπουλου, Κώστα Φωτόπουλου, Γιώργου Φουφόπουλου και Γιάννου Μαργαζιώτη, παρουσιάζει ένα γκαλά όπερας με την εξαίρετη πρωταγωνίστρια της Εθνικής Λυρικής Σκηνής **Τσέλια Κοστέα** και τον διεθνώς αναγνωρισμένο Έλληνα βαρύτονο **Δημήτρη Πλατανιά**, με συνοδεία πιάνου της κορεπετίτορος της ΕΛΣ **Σοφίας Ταμβακοπούλου**, καθώς και τρεις συναυλίες μουσικής δωματίου με σπουδαίους μουσικούς από την Ελλάδα και το εξωτερικό όπως οι **Lars Bjornkjaer**, **Γιάννος Μαργαζιώτης** (βιολί), **Ρενάτο Ρίπο**, **Άγγελος Λιακάκης** (βιολοντσέλο), **Αλεξία Μουζά**, **Τίτος Γουβέλης**, **Ai Motohashi** (πιάνο) και το **Κουαρτέτο Εγχόρδων Αθηνών** της Κρατικής Ορχήστρας Αθηνών **(Απόλλων Γραμματικόπουλος, Παναγιώτης Τζιώτης, Αγγέλα Γιαννάκη, Ισίδωρος Σιδέρης)**.

Στο πλαίσιο του Φεστιβάλ θα πραγματοποιηθεί επίσης ένα MasterClass βιολιού και με τον κορυφαίο Αρμένιο βιολονίστα και ακαδημαϊκό, καθηγητή **Hrachya Harutyunian**, το οποίο θα ολοκληρωθεί με ένα ρεσιτάλ βιολιού στο Πνευματικό Κέντρο του Δήμου Ερμούπολης.

Ένα χρόνο πριν την εικοστή του επέτειο, το Διεθνές Φεστιβάλ Κλασικής Μουσικής Κυκλάδων παρουσιάζει και φέτος ένα εξαίρετο πρόγραμμα συναυλιών με σπουδαία έργα μουσικής δωματίου, οπερατικές άριες και ντουέτι από το παγκόσμιο κλασικό ρεπερτόριο, προϊδεάζοντας το κοινό για την επόμενη επετειακή διοργάνωσή του το 2024 όπου το Φεστιβάλ θα εορτάσει 20 χρόνια πολιτιστικής προσφοράς στις Κυκλάδες με ένα ξεχωριστό πρόγραμμα εκδηλώσεων.

**ΠΡΟΓΡΑΜΜΑ ΣΥΝΑΥΛΙΩΝ**

**Σάββατο 12 Αυγούστου 2023, Θέατρο Απόλλων, ώρα 21.00**

***Διαμάντια Μουσικής Δωματίου Ι***

**Πρόγραμμα:**

###### J. Brahms (1833-1897): Σονάτα για βιολοντσέλο αρ. 1 σε μι ελάσσονα, Έργο 38

###### C. Franck (1822-1890): Σονάτα για βιολί και πιάνο σε λα μείζονα, Έργο 42

###### J. Brahms: Πιάνο Τρίο No. 2 σε ντο μείζονα, Έργο 87.

**Συντελεστές:**

**Γιάννος Μαργαζιώτης**, βιολί

**Ρενάτο Ρίπο,** βιολοντσέλο

**Αλεξία Μουζά**, πιάνο

**Τιμές εισιτηρίων:**

20 ευρώ (πλατεία) / 15 ευρώ (Α & Β θεωρεία) / 10 ευρώ (εξώστης)

**Τρίτη 15 Αυγούστου 2023, Πνευματικό Κέντρο Δήμου Ερμούπολης, ώρα 21.00**

***Ρεσιτάλ βιολιού στο πλαίσιο του Masterclass βιολιού με τον σολίστ και ακαδημαϊκό Hrachya Harutyunian***

Στο πιάνο συνοδεύει η Ai Motohashi

Είσοδος ελεύθερη

**Τετάρτη 16 Αυγούστου 2023,Θέατρο Απόλλων, ώρα 21.00**

***Διαμάντια Μουσικής Δωματίου ΙΙ***

**Πρόγραμμα:**

F. Schubert (1797-1828): Quartettsatz σε ντο ελάσσονα D. 703

L. van Beethoven (1770-1827): Κουαρτέτο εγχόρδων Αρ. 8 σε μι ελάσσονα, Έργο 59 n. 2

A. Dvořák (1841-1904): Κουιντέτο με πιάνο Αρ. 2 σε Λα μείζονα, Έργο 81

**Συντελεστές:**

**ΚΟΥΑΡΤΕΤΟ ΕΓΧΟΡΔΩΝ ΑΘΗΝΩΝ**

**Ai Motohashi**, πιάνο

**Τιμές εισιτηρίων:**

20 ευρώ (πλατεία) / 15 ευρώ (Α & Β θεωρεία) / 10 ευρώ (εξώστης)

**Παρασκευή 18 Αυγούστου 2023, Θέατρο Απόλλων, ώρα 21.00**

***Διαμάντια Μουσικής Δωματίου ΙΙΙ***

**Πρόγραμμα:**

L. van Beethoven: Τρίο για βιολί, βιολοντσέλο και πιάνο σε μι ύφεση μείζονα, Έργο 70, αρ. 2

J. Brahms: Σεξτέτο εγχόρδων αρ. 1 σε σι ύφεση μείζονα, Έργο 18

**Συντελεστές:**

**Lars Bjørnkjaer,** βιολί

**Παναγιώτης Τζιώτης**, βιολί

**Απόλλων Γραμματικόπουλος**, βιολί / βιόλα

**Αγγέλα Γιαννάκη**, βιόλα

**Άγγελος Λιακάκης,** βιολοντσέλο

**Ισίδωρος Σιδέρης**, βιολοντσέλο

**Τίτος Γουβέλης**, πιάνο

**Τιμές εισιτηρίων:**

20 ευρώ (πλατεία) / 15 ευρώ (Α & Β θεωρεία) / 10 ευρώ (εξώστης)

**Σάββατο 19 Αυγούστου 2023, Θέατρο Απόλλων, ώρα 21.00**

***Gala Όπερας***

**Πρόγραμμα:**

Έργα των W. A. Mozart (1756-1791), J. Massenet (1842-1912), A. Catalani (1854-1893), F. J. Obrados (1897-1945), K. Weill (1900-1950), P. Mascagni (1863-1945), F. Lehar (1870-1948), F. P. Tosti (1846-1916).

**Συντελεστές:**

**Τσέλια Κοστέα,** σοπράνο

**Δημήτρης Πλατανιάς,** βαρύτονος

**Σοφία Ταμβακοπούλου,** πιάνο

**Τιμές εισιτηρίων:**

30 ευρώ (πλατεία) / 20 ευρώ (Α & Β θεωρεία) / 10 ευρώ (εξώστης)

**Προπώληση εισιτηρίων:**

TICKETSERVICES

Εκδοτήριο: Πανεπιστημίου 39, Αθήνα

Τηλεφωνικά: 2107234567

Online: [www.ticketservices.gr](http://www.ticketservices.gr)

Και στα ταμεία του Θεάτρου Απόλλων, τηλ. 22810 85192

**Χορηγοί:**

Υπό την αιγίδα και με την επιχορήγηση:

**ΥΠΟΥΡΓΕΙΟ ΠΟΛΙΤΙΣΜΟΥ**

**ΕΛΛΗΝΙΚΟΣ ΟΡΓΑΝΙΣΜΟΣ ΤΟΥΡΙΣΜΟΥ (Ε.Ο.Τ.)**

Με τη χορηγία:

**ΒΟΥΛΗ ΤΩΝ ΕΛΛΗΝΩΝ**

Με την ευγενική υποστήριξη:

**ΔΗΜΟΣ ΣΥΡΟΥ-ΕΡΜΟΥΠΟΛΗΣ - ΣΥΡΟΣ ΠΟΛΙΤΙΣΜΟΣ 2023**

**ΙΔΡΥΜΑ ΙΩΑΝΝΟΥ Φ. ΚΩΣΤΟΠΟΥΛΟΥ**

**ΕΛΛΑΓΡΟΛΙΠ Α.Ε.Β.Ε.**

**ΤΡΑΠΕΖΑ ΤΗΣ ΕΛΛΑΔΟΣ**

**BLUE STAR FERRIES**

Χορηγοί Επικοινωνίας:

**ΕΡΤ, ΕΤ3, ΕΡΑ Ν. ΑΙΓΑΙΟΥ**

**Πληροφορίες:**

19ο ΔΙΕΘΝΕΣ ΦΕΣΤΙΒΑΛ ΚΛΑΣΙΚΗΣ ΜΟΥΣΙΚΗΣ ΚΥΚΛΑΔΩΝ

12, 15, 16, 18, 19 Αυγούστου 2023

Θέατρο Απόλλων

Πνευματικό Κέντρο Δήμου Ερμούπολης

Ώρα έναρξης συναυλιών: 21.00

<http://www.festivalcyclades.com/index.php>

[festivalofcyclades@gmail.com](mailto:festivalofcyclades@gmail.com)

**Επικοινωνία:**

Μαρίκα Αρβανιτοπούλου | Art Ensemble